สวัสดีค่ะ แม่บอกว่าดิฉันอาจจะเป็นซึมเศร้ากับไพโบลาร์ค่ะตอนเด็กๆทำร้ายตัวเองและเคยฆ่าตัวตาย 2 ครั้ง แต่ไม่สำเร็จ แต่พอเริ่มเป็นวัยรุ่นอาการก็หายไป จนตอนนี้อายุ 31 อยู่ๆก็เริ่มไม่อยากออกไปเจอเพื่อน รู้สึกตัวเองไร้ค่า กลัวการไม่เป็นที่ต้องการ ไม่มีตัวตน คิดมากจนนอนไม่หลับ ร้องไห้ มีความคิดอยากตาย แต่ไม่อยากฆ่าตัวตายแบบตอนเด็กๆค่ะ ชอบคิดว่าอยากวิ่งให้รถชน บางทีอาการก็หายไป แต่ถ้ากลับมาอยู่คนเดียวหรือมีอะไรเศร้าๆมากระตุ้น ก็จะกลับมาคิดมากอีก ถ้าไม่ชอบใจอะไรจะหงุดหงิดง่าย บางครั้งโมโหร้ายจนถึงกับลงมือทำร้ายแฟนบ่อยๆ รู้ว่าไม่ดีแต่ควบคุมตัวเองไม่ค่อยได้ พออารมณ์โกรธลดลงก็นึกเสียใจที่ทำไปค่ะ
สวัสดีคะ ไม่แน่ใจว่าก่อนหน้านี้มีการรักษามาก่อนไหมค่ะ ได้เคยมีประวัติในการติดตามการรักษากับจิตแพทย์หรือไม่ค่ะ เนื่องจากตอนนี้ปัญหาที่สำคัญคือ เรื่องการคิดทำร้ายตัวเอง และ การทำร้ายผู้อื่นค่ะภาวะนี้เป็นภาวะทางจิตที่ต้องได้รับการรักษาอย่างทันท่วงทีค่ะภาวะเจ็บป่วยทางจิต มีตั้งแต่เรื่องของภาวะซึมเศร้า ภาวะเครียด ภาวะวิตกกังวลค่ะ ตอนนี้ของอาจจะมีปัญหาเรื่องภาวะซึมเศร้ามาก และมีปัญหาเรื่องของอารมณ์แปรปรวนร่วมด้วยค่ะอาจจะต้องมองย้อนกลับไปตั้งแต่ตอนเป็นเด็กว่ามีปัญหาที่ได้รับการแก้ไขหรือไม่หรือปัญหาสุขภาพจิตเกิดจากภาวะสร้างสื่อประสาทที่มีความผิดปรกติ หรือ ปัญหาสภาวะแวดล้อมที่อยู่ครอบครัว หรือ เรื่องทางพันธุกรรมค่ะการรักษาสำคัญในเรื่องการใช้ยา และ การพบจิตแพทย์มีความสำคัญมากค่ะ แนะนำพบจิตแพทย์ให้เร็วที่สุดค่ะ